Държавен вестник, бр. 4, 2012 г., стр. 1

Петък, 13 януари 2012 г.	
София	
Цена 0,80 лв.
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
БРОЙ 
4
СЪДЪРЖАНИЕ НА ОФИЦИАЛНИЯ РАЗДЕЛ
Министерски съвет
 Постановление № 1 от 5 януари 
2012 г. за приемане на Методика за 
определяне на разходоориентиран раз­
мер на таксите по чл. 7а от Закона за 
ограничаване на административното 
регулиране и административния кон­
трол върху стопанската дейност и
разходването им 
1
Министерство на отбраната
 Споразумение за сътрудничество 
между Министерството на отбрана­
та на Република България и Минис-
терството на отбраната на Украйна 
3
Върховен административен съд 
 Решение № 15898 от 1 декември 
2011 г. по административно дело № 625
от 2011 г. 
5
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 1
ОТ 5 ЯНУАРИ 2012 Г.
за приемане на Методика за определяне на 
разходоориентиран размер на таксите по чл. 7а 
от Закона за ограничаване на административ­
ното регулиране и административния контрол 
върху стопанската дейност и разходването им
МИНИСТЕРСКИЯТ СЪВЕТ
П О С Т А Н О В И :
Член единствен. Приема Методика за 
определяне на разходоориентиран размер на 
таксите по чл. 7а от Закона за ограничаване 
на административното регулиране и админи­
стративния контрол върху стопанската дейност 
и разходването им.
Заключителни разпоредби
§ 1. До 30 септември 2012 г. администра­
тивните органи по смисъла на § 1, т. 1 от 
допълнителната разпоредба на Закона за огра­
ничаване на административното регулиране 
и административния контрол върху стопан­
ската дейност внасят в Министерския съвет 
проекти на нормативни актове за промени 
в тарифите в съответствие с методиката, в 
които предвиждат влизането им в сила от 1 
януари 2013 г.
§ 2. Указания по прилагането на методиката 
дава министърът на икономиката, енергети­
ката и туризма.
Министър-председател:
Бойко Борисов
Главен секретар на Министерския съвет:
Росен Желязков
МЕТОДИКА
за определяне на разходоориентиран размер 
на таксите по  чл. 7а на Закона за ограни­
чаване на административното регулиране и 
административния контрол върху стопанската 
дейност и разходването им
Общи положения
Чл. 1. (1) С методиката се урежда начинът за 
определяне размера на таксите и разходването 
им от административните органи по смисъла 
на § 1, т. 1 от допълнителната разпоредба на 
Закона за ограничаване на административно­
то регулиране и административния контрол 
върху стопанската дейност.
(2) При определяне размера на таксите, 
които администрират разпоредителите с бю­
джетни кредити, се вземат предвид публичните 
разходи и/или разходите от националното 
съфинансиране по оперативните програми 
на Европейския съюз, които се насочват към 
съответния сектор.
(3) Размерът на таксите не може да надви­
шава разходите на административния орган 
за извършване на съответната услуга и за 
упражняване на контрола освен:
1. в случаите по ал. 2;
2. когато се събират такси в съответствие 
с методика по друг закон, приета от Минис­
терския съвет;
3. когато таксите са в области със значение 
за защита на особено важни държавни или 
обществени интереси.
(4) За отстраняване на нередовности и/или 
предоставяне на допълнителна информация 
не се събират такси.